cyanic-selkie/wikianc huggingface dataset:
হ্যাঙ্ক অ্যারন
প্রাথমিক জীবন
যদিও তিনি "ডাউন দ্য বে" নামে পরিচিত মোবাইলের একটি অংশে জন্মগ্রহণ করেছিলেন, তিনি তাঁর যৌবনের বেশিরভাগ সময় টৌলমিনভিলে কাটিয়েছেন। অ্যারন এক দরিদ্র পরিবারে বেড়ে উঠেছিলেন। তাঁর পরিবারের বেসবল সরঞ্জাম যোগাড় করার ক্ষমতা ছিলনা, তাই তিনি লাঠি দিয়ে বোতলের ছিপি মেরে অনুশীলন করতেন। তিনি রাস্তায় পাওয়া উপকরণগুলি দিয়ে নিজের ব্যাট এবং বল তৈরি করে নিতেন। তাঁর কৈশোরের আদর্শ ছিলেন বেসবল তারকা জ্যাকি রবিনসন। অ্যারন সেন্ট্রাল হাই স্কুলে একজন ফ্রেশম্যান এবং সোফোমোর হিসাবে পড়াশোনা করেছিলেন। বেশিরভাগ উচ্চ বিদ্যালয়ের মত, তাদের সংগঠিত বেসবল খেলার ব্যবস্থা ছিলনা, তাই তিনি একটি সেমিপ্রো দল মোবাইল ব্ল্যাক বিয়ারস এর হয়ে আউটফিল্ড এবং তৃতীয় বেস খেলতেন। অ্যারন বয় স্কাউট অফ আমেরিকার সদস্য ছিলেন।
যদিও তিনি আড়াআড়ি হাতে ব্যাট করেছেন (ডান হাতি হিটার হিসাবে, বাম হাতটি তাঁর ডানহাতের উপরে), অ্যারন নিজেকে পাওয়ার হিটার হিসাবে প্রতিষ্ঠিত করেছিলেন। ফলস্বরূপ, ১৯৪৯ সালে, ১৫ বছর বয়সে, অ্যারনের প্রথম দল ছিল এমএলবির অধিকার প্রাপ্ত ব্রুকলিন ডজার্স; তবে তিনি খেলার সুযোগ পাননি। এরপর, অ্যারন আলাবামায় ফিরে এসে সেখানকার একটি বেসরকারী উচ্চ বিদ্যালয় জোসেফাইন অ্যালেন ইনস্টিটিউট থেকে মাধ্যমিক পড়াশোনা শেষ করেন। তাঁর জুনিয়র বছর চলাকালীন, অ্যারন প্রথমে প্রিচেট অ্যাথলেটিক্সে যোগ দিয়ে ছিলেন, তার পরে তিনি একটি স্বাধীন নিগ্রো লিগ দল মোবাইল ব্ল্যাক বিয়ার্সয়ে যোগ দেন। বিয়ার্সে থাকাকালীন, হারুন প্রতি খেলায় $৩ ($0 আজকের দিনে) উপার্জন করেছিলেন, অ্যাথলেটিক্সে থাকাকালীন তাঁর আয়ের চেয়ে এটি এক ডলার বেশি ছিল।
অলিম্পিকে জর্জিয়া
জর্জিয়া স্বাধীন দেশ হিসাবে প্রথম অলিম্পিক গেমসে অংশগ্রহণ করে ১৯৯৪ সালে। এবং তারপর থেকে সকল গ্রীষ্মকালীন অলিম্পিক গেমস ও শীতকালীন অলিম্পিক গেমসে তাদের ক্রীড়াবিদ পাঠিয়েছে।
১৯৯৪ সালের পূর্বে ১৯৫২ - ১৯৮৮ সাল পর্যন্ত জর্জিয়া সোভিয়েত ইউনিয়নের অংশ হিসাবে এবং ১৯৯১ সালে সোভিয়েত ইউনিয়ন ভেঙে যাওয়ার পর ১৯৯২ গেমসে সমন্বিত দলের অংশ হিসাব অলিম্পিক গেমসে প্রতিনিধিত্ব করেছিল।
জর্জিয়ার ক্রীড়াবিদগণ সর্বমোট ১৮টি পদক জিতেছে, সবচেয়ে বেশি পদক জিতেছে জুডো ও কুস্তিতে।
বাংলাদেশের ইউনাইটেড কমিউনিস্ট লীগ
বাংলাদেশের বিপ্লবী কমিউনিস্ট লীগ হচ্ছে বাংলাদেশের একটি কমিউনিস্ট পার্টি। দলটি বাংলাদেশে বামপন্থীদের জোটবদ্ধ সংগঠন বাম গণতান্ত্রিক জোটের সাথে একত্রে কাজ করে থাকে। ২০১৩ সালে বাংলাদেশের কমিউনিস্ট লীগ (সিএলবি) এবং বাংলাদেশের ওয়ার্কার্স পার্টি (পুনর্গঠিত) র মধ্যে ঐক্যের মাধ্যমে বাংলাদেশের ইউনাইটেড কমিউনিস্ট লীগ (ইউসিএলবি) নামে আত্মপ্রকাশ করে। ২০২২ সালে বাংলাদেশের ওয়ার্কার্স পার্টি (মার্কসবাদী) ইউসিএলবি র সাথে ঐক্যবদ্ধ হয়। দুই পার্টির ঐক্য কংগ্রেসের মাধ্যমে পার্টি "বাংলাদেশের বিপ্লবী কমিউনিস্ট লীগ" নামে আত্মপ্রকাশ করে।
মস্কোপন্থী সিপিবি ধারার বাইরে পিকিংপন্থী ধারার বৃহত্তম কমিউনিস্ট পার্টি।
জোটগত কার্যক্রম
এই দলটি ২০১৩ সাল থেকে ২০১৮ সাল পর্যন্ত বাম গণতান্ত্রিক ফ্রন্টের সাথে ঐক্যবদ্ধভাবে কাজ করেছে। ২০১৮ সালের ১৮ জুলাই বাম গণতান্ত্রিক জোট গঠিত হলে এটি বর্তমানে এই জোটের সাথে কাজ করে থাকে।
গণসংগঠন
বাংলাদেশের ইউনাইটেড কমিউনিস্ট লীগের একটি গণসংগঠন হলো বিপ্লবী ছাত্র মৈত্রী।
হিরাগানা
হিরাগানা (ひらがな) জাপানি ভাষার ৩টি ব্যবহৃত লিপির মধ্যে একটি। হিরাগানা জাপানি লিখন পদ্ধতির প্রাথমিক লিপি। হিরাগানা লিপিটি কাতাকানা লিপি এবং কাঞ্জি লিপির সঙ্গে বরাবরে ব্যবহার করা হয়। জাপানি ভাষাতে হিরাগানা লিপিটি স্থানীয়, দেশ্যভূত এবং মূলত জাপানি শব্দ লিখতে, এবং ব্যাকরণগত উপাদানের জন্য কাঞ্জির সঙ্গে ব্যবহৃত হয়। ইতিহাসে হিরাগানার অক্ষরগুলি মেয়েলী হিসেবে গণ্য করা হত।
ইতিহাস
হিরাগানা লিপির অক্ষরগুলিটি "মান্'য়ৌগানা" থেকে বিকশিত হল। ৫ম শতাব্দীতে গৃহীত চীনা অক্ষরগুলির উচ্চারণকে বোঝার জন্য মান্'য়ৌগানা তৈরি করা যায়। মান্'য়ৌগানার প্রাচীনতম উদাহরণ "ইনারিয়ামা তলোয়ার"তে লেখা আছে। এই তলোয়ার 辛亥年 (৪৭১ খ্রিস্টাব্দ) এর মধ্যে তৈরি করা হয়েছিল বলে মনে করা হয়। হিরাগানার আকার চীনার জড়ানো লিপি থেকে উদ্ভূত হয়েছে।
নিচের চিত্রে জড়ানো লিপির দ্বারা মান্'য়ৌগানা থেকে হিরাগানার উৎপত্তি দেখানো হয়েছে। উপরের অংশ স্বাভাবিক অক্ষর দেখায়, মাঝখানে লাল রঙের অক্ষর জড়ানো লিপির দেখায় আর নিচের অংশ প্রতিটির সমতুল্য হিরাগানা অক্ষর দেখায়। মনে রাখা উচিত যে দেখানো জড়ানো লিপির আকারগুলি কঠোরভাবে চিত্রণ এবং সীমাবদ্ধ।
হিরাগানা যখন প্রথমে বিকশিত হয়েছিল তখন হিরাগানা প্রত্যেকের দ্বারা স্বীকার করা হয় নি। শিক্ষিত বা গণ্যমান্য কেবল কাঞ্জির ব্যবহার করতে পছন্দ করত। ইতিহাসে জাপানে স্বাভাবিক অক্ষর (কাঞ্জি) পুরুষের দ্বারাই ব্যবহার হত, তাকে জাপানি ভাষাতে ওতোকোদে (男手) "পুরুষদের লেখা" বলা হত, যখন কাঞ্জি থেকে উদ্ভূত জড়ানো লিপিকে সৌশো বলা হত, যেটা মহিলাদের দ্বারা ব্যবহার হরা হত। মহিলারা সমাজে সাধারণভাবে পুরুষদের মত শিক্ষার একই মাত্রায় অনুমতিও পেত না, তাই হিরাগানার জনপ্রিয়তা প্রথমে মহিলাদের মধ্যে তৈরি হয়। আর তাই হিরাগানা লিপিটি প্রথমে ব্যাপকভাবে আদালতের মহিলাদের মধ্যে নিজের ব্যক্তিগত যোগাযোগ ও সাহিত্য লেখার জন্যে ব্যবহৃত হয়।
এই ঘটনা থেকেই বিকল্প নাম ওন্-নাদে (女手) "মহিলাদের লেখা" তৈরি হয়।
পুরুষ লেখকরা পরে সাহিত্য লেখার জন্যে হিরাগানার ব্যবহার করতে শুরু করে। তখন হিরাগানা ব্যক্তিগত চিঠি মত বেসরকারী লেখার জন্য ব্যবহৃত হত, কিন্তু কাতাকানা এবং কাঞ্জি সরকারী নথি লেখার জন্য ব্যবহৃত হত। আধুনিক কালে, হিরাগানার ব্যবহার কাতাকানার লেখার সঙ্গে মিশ্রিত হয়ে উঠেছে।
১৯শতকের পর থেকে জোর দেওয়ার জন্য সম্প্রতি ধার শব্দ, লিপ্যন্তর নাম, পশুর নাম এবং টেলিগ্রামে কাতাকানার বিশেষ ব্যবহার করতে নির্বাসিত করা হয়।
মূলত, প্রতিটি ধ্বনির জন্য একাধিক সম্ভাব্য হিরাগানা ছিল। ১৯০০ সালে, পদ্ধতিটিকে সরলীকৃত করা হয়েছিল যাতে প্রতিটি ধ্বনির শুধু একটাই হিরাগানা হবে। অবচিত হিরাগানা এখন 変体仮名 হেন্তাইগানা নামে পরিচিত হয়। বর্তমানের আধুনিক জাপানি ভাষাতে হিরাগানা লিপিটি স্থানীয়, দেশ্যভূত এবং মূলত জাপানি শব্দ লিখতে, এবং ব্যাকরণগত উপাদানের জন্য কাঞ্জির সঙ্গে ব্যবহার হয়।
হিরাগানা লিপির বিবরণ
হিরাগানা লিপিতে ৪৮টি অক্ষর গঠিত:
মনসা রাধাকৃষ্ণান
মনসা রাধাকৃষ্ণান (জন্ম: ২৯ সেপ্টেম্বর ১৯৯৮) একজন ভারতীয় চলচ্চিত্র অভিনেত্রী, যিনি মূলত মালয়ালম চলচ্চিত্রে অভিনয় করে থাকেন।
ব্যক্তিগত জীবন
মনসা ভারতের কেরলের এর্নাকুলামে রাধাকৃষ্ণন ভি.কে. ও শ্রীকলার পরিবারে জন্মগ্রহণ করেছিলেন এবং তিনি দুবাইয়ে বেড়ে ওঠেছিলেন। তিনি দুবাইয়ের ভারতীয় উচ্চ বিদ্যালয় থেকে দশম শ্রেণি পর্যন্ত পড়াশোনা করেছিলেন এবং তার উচ্চ মাধ্যমিকের পড়াশোনা ত্রিপুণিতুরার চয়েজ স্কুল থেকে সম্পন্ন করেছিলেন। তিনি ভারতীয় ধ্রুপদী নৃত্য, সিনেমাটিক নৃত্য এবং গিটার শিখেছিলেন। মনসা বর্তমানে মুথুট ইনস্টিটিউট অব টেকনোলজি অ্যান্ড সায়েন্স (এমআইটিএস)-এ কম্পিউটার সায়েন্স অ্যান্ড ইঞ্জিনিয়ারিংয়ের উপর পড়াশোনা করছেন।
বাংলাদেশ সেনাবাহিনীর পদাতিক ডিভিশনের তালিকা
বাংলাদেশ সেনাবাহিনীর পদাতিক ডিভিশনের সংখ্যা ১০টি । পদাতিক ডিভিশনের তালিকা নিম্নে দেওয়া হলো:
নিমিশা ভাখারিয়া
নিমিশা ভাখারিয়া একজন ভারতীয় অভিনেত্রী যিনি হিন্দি ভাষার ধারাবাহিকে অভিনয় করেন।
দেশ (দ্ব্যর্থতা নিরসন)
থাম্ব|বিশ্বের মানচিত্র দেশ দ্বারা বোঝাতে যেতে পারে:
২০১৫ বাংলাদেশের ছাত্র বিক্ষোভ
thumb|"নো ভ্যাট অন এডুকেশন" (শিক্ষায় কোন ভ্যাট বা মূসক নয়) প্ল্যাকার্ড হাতে শিক্ষার্থীরা।
২০১৫ বাংলাদেশের ছাত্র বিক্ষোভ বাংলাদেশের বেসরকারি বিশ্ববিদ্যালয়ে উচ্চশিক্ষার উপর আরোপিত মূসক (বা ভ্যাট) প্রত্যাহারের দাবীতে বেসরকারি বিশ্ববিদ্যালয়ের ছাত্রদের কর্তৃক বিক্ষোভ।
বাংলাদেশ সরকারের তৎকালীন অর্থমন্ত্রী আবুল মাল আবদুল মুহিত ২০১৫-১৬ অর্থ বছরের খসড়া বাজেটে বেসরকারি বিশ্ববিদ্যালয়গুলোতে উচ্চশিক্ষার উপর ১০ শতাংশ মূসক চালু করার প্রস্তাব করে। পরবর্তীতে, প্রচুর সমালোচনার পর তা কমিয়ে ৭.৫% করা হয় ও ১ জুলাই ২০১৫-১৬ অর্থবছর থেকে কার্যকর করা হয়।
বিক্ষোভ
thumb|ঢাকায় বেসরকারি বিশ্ববিদ্যালয়ের শিক্ষার্থীরা শিক্ষায় মূসক প্রত্যাহারের প্রতিবাদে।
২২ জুন, বেসরকারি বিশ্ববিদ্যালয়ের শিক্ষার্থীরা একটি মিছিল নিয়ে অর্থ মন্ত্রণালয় ভবনের দিকে তাদের দাবি জানাতে যেতে থাকে যা আইন প্রয়োগকারী কর্তৃপক্ষ ভণ্ডুল করে দেয়।
২০১৫ সালের আগস্টের শুরুতে, বাংলাদেশ সরকার মূসত প্রত্যাহারে অসম্মতি জানায় এবং তা শিক্ষার্থীদের কর্তৃক পরিশোধ করতে হবে বলে ঘোষণা দেয়। এই সংবাদ শিক্ষার্থীদের মধ্যে ক্ষোভের সৃষ্টি করে। সেপ্টেম্বর ৯ তারিখে, ইস্ট ওয়েস্ট ইউনিভার্সিটির শিক্ষার্থীরা একটি প্রতিবাদ করতে পুলিশ তাতে ফাঁকা গুলি চালায়, ফলে বিশ্ববিদ্যালয়ের অতিরিক্ত নিবন্ধকসহ প্রায় ২৩ জন শিক্ষার্থী আহত হয়। যা একটি বিস্ফোরণের জন্ম দেয় এবং এর ফলে বিভিন্ন বিশ্ববিদ্যালয় থেকে হাজার হাজার শিক্ষার্থী এই প্রতিবাদের প্রতি সমর্থন প্রকাশ করে। ১০ সেপ্টেম্বর ২০১৫ তারিখে, বিভিন্ন বেসরকারি বিশ্ববিদ্যালয়ের শিক্ষার্থীরা সড়ক অবরোধ করার মধ্য দিয়ে টিউশন ফির উপর মূসক প্রত্যাহারের দাবিতে বিক্ষোভ করে।
অনাকাঙ্খিত ঘটনা
যদিও দেশের বেশিরভাগ মানুষই এ আন্দোলনের পক্ষে ছিল তবুও এ আন্দোলনে বেশি কিছু অপ্রীতিকর ঘটনার সম্মুখীন হতে হয়। এরমধ্যে একটি ছিল ধানমন্ডি ২৭ নম্বরে বেসরকারি বিশ্ববিদ্যালয়ের আন্দোলনরত শিক্ষার্থীদের ওপর দুই দফা হামলা চালানো এবং দ্বিতীয়টি ছিল কাকলি মোড়ে ভ্যাট প্রত্যাহারের দাবিতে আন্দোলনরত বেসরকারি বিশ্ববিদ্যালয়ে শিক্ষার্থীদের ওপর হামলা
ফলাফল
১৪ই সেপ্টেম্বর, ২০১৫ তে প্রধানমন্ত্রী শেখ হাসিনার সভাপতিত্বে মন্ত্রীসভার একটি বৈঠকে ভ্যাট প্রত্যাহারের সিদ্ধান্ত চূড়ান্ত হয়। পরবর্তীতে সেইদিনই অর্থ মন্ত্রণালেয়র একটি বিজ্ঞপ্তির মাধ্যামে ভ্যাট প্রত্যাহারের কথা আনুষ্ঠানিকভাবে জানানো হয়।
ভাবুয়া
ভাবুয়া (Bhabua) ভারতের বিহার রাজ্যের কাইমুর জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে ভাবুওয়া শহরের জনসংখ্যা হল ৪১,৫০৭ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে ভাবুওয়া এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
ঈশ্বার
থাম্ব|কিবোর্ডে বাংলা শব্দ ঈশ্বর বাংলা বর্ণমালার একটি চিহ্ন যা দ্বারা প্রকাশ করা হয়।
ব্যবহার
স্বর্গীয় অথবা মৃত হিন্দু ব্যক্তির নামের আগে এই চিহ্ন বসে ।
বৈশিষ্ট্য
ঈশ্বর চিহ্ন ও চন্দ্রবিন্দু চিহ্নের (ঁ) এর মাঝে প্রায় সবসময়ই বিভ্রান্তি ঘটে। তবে ঈশ্বরের ডান হাতটি বাঁ হাতের চেয়ে লম্বা।
চিলির শিক্ষাব্যবস্থা
চিলির শিক্ষাব্যবস্থা (Sistema educativo de Chile) প্রাক-বিদ্যালয়, প্রাথমিক, মাধ্যমিক এবং কারিগরী বা বিশ্ববিদ্যালয় পর্যায়ের উচ্চ শিক্ষায় বিভক্ত।
শিক্ষার স্তর
চিলির শিক্ষাব্যবস্থার স্তরসমূহ নিম্নরূপ:
বিদ্যালয়ের পাঠ্যসূচী নিম্নোক্তভাবে বিভাজন ঘটানো হয়েছে:
প্রাক-বিদ্যালয়
স্তর:
প্রাক-বিদ্যালয় পর্যায়ের শেষ দুইটি স্তরে বিনামূল্যে পড়াশোনার কথা বলা হয়েছে। ২০১৩ সালে সাংবিধানিক পুণর্গঠনের মাধ্যমে চারটি পর্যায়ে বিনামূল্যে পড়ার ব্যবস্থা করা হয় ও শেষেরটি বাধ্যতামূলক করা হয়েছে। এছাড়াও, প্রাথমিক বিদ্যালয়ে অধ্যয়নের পূর্ব-শর্ত ঘোষণা করা হয়।
২০০৯ সালে প্রাক-বিদ্যালয় পর্যায়ে ০-৫ বছর বয়সী ছাত্রদের সংখ্যা ছিল ৩৭.৪২%। সকল বয়সীদের ক্ষেত্রে এ হার ৪৪.৯৬%।
প্রাথমিক ও মাধ্যমিক শিক্ষা
চিলিতে আইনের মাধ্যমে প্রাথমিক ও মাধ্যমিক বিদ্যালয়ে পড়াশোনা বাধ্যতামূলক করা হয়েছে। প্রাথমিক ও মাধ্যমিক বিদ্যালয়ের ৯৩% ছাত্রকে দৈনিক উপস্থিতিরভিত্তিতে নগদ অর্থ প্রদান করা হয়। বাদ-বাকী ছাত্র বেসরকারী বিদ্যালয়ে পড়ে ও তারা এর বাইরে।
বিদ্যালয়গুলো সরকারী বা বেসরকারী হতে পারে ও সরকার থেকে ভর্তুকী পায়। বেসরকারী বিদ্যালয়গুলো অবশ্যই অ-লাভজনক প্রতিষ্ঠান হবে।
মাধ্যমিক শিক্ষাকে বিজ্ঞান-মানবিক, কারিগরী-পেশাদার (ভোকেশনাল) ও কলা বিভাগে বিভক্ত করা হয়েছে। এর সময়সীমা চার বছর। প্রথম দুই বছর তিন ধরনের বিদ্যালয়ের জন্য একই হবে। তৃতীয় ও চতুর্থ বছর বিদ্যালয় অনুযায়ী নির্ধারিত হবে।
বিদ্যালয়গুলোর কারিগরী-পেশাদার পর্যায় নিম্নরূপ:
অধিকাংশ ছাত্র-ছাত্রীই ভোকেশনাল শাখা গ্রহণ করে। আর্থ-সামাজিক অর্থনৈতিক পটভূমিতে অবহেলার কারণেই এমনটি হয়েছে। বেসরকারী বিদ্যালয়গুলো ১%-এর কম ছাত্রদের কাছ থেকে অর্থ গ্রহণ করে।
প্রাথমিক বিদ্যালয়ে আট বছর শিক্ষাগ্রহণ বাধ্যতামূলক করা হয়। কিন্তু, ২০০৩ সালের সাংবিধানিক আদেশে অনূর্ধ্ব ২১ বছর বয়সী চিলীয়দের মাধ্যমিক শিক্ষাগ্রহণও বাধ্যতামূলক। এরফলে বাধ্যতামূলকভাবে বারো বছর বিদ্যালয়ে অবস্থান করা নিশ্চিতকরণ হয়েছে যা লাতিন আমেরিকায় অপ্রত্যাশিতভাবে মাইলফলকরূপে বিবেচ্য।
উচ্চশিক্ষা
ছাত্ররা ১৮টি সরকারী ও ৪৪টি বেসরকারী বিশ্ববিদ্যালয়ের যে-কোনটিতে ভর্তি হতে পারে। সকল সরকারী বিশ্ববিদ্যালয় ও ১৭টি বেসরকারী বিশ্ববিদ্যালয়ে একই ধরনের ভর্তি প্রক্রিয়া অনুসরণ করে যা পিএসইউ (‘প্রুবা ডে সেলেসিও’) নামে পরিচিত। চিলি বিশ্ববিদ্যালয় এ ভর্তি প্রক্রিয়া নিয়ন্ত্রণ করে থাকে। গণিত ও ভাষার উপর দুইটি পরীক্ষা বাধ্যতামূলকভাবে দিতে হয়। এছাড়াও অতিরিক্ত দুইটি বিশেষ বিষয়ে অংশ নিতে হয়। বিজ্ঞান (রসায়ন, পদার্থবিজ্ঞান ও জীববিজ্ঞান) ও ইতিহাস বিষয়ের পরীক্ষা কিছু স্নাতক-পূর্ব শ্রেণীর জন্য নেয়া হয়। মাধ্যমিক বিদ্যালয়ে অর্জিত গ্রেড পয়েন্ট ভর্তি পরীক্ষায় যুক্ত হয়। এছাড়াও, শ্রেণীতে তার অবস্থান ও পূর্বেকার দুই পরীক্ষায় উত্তীর্ণ হবার বিষয়টিও এতে জড়িত। ২০১৪ সালে সর্বমোট ২৪৭,২৯১জন ছাত্র পিএসইউ পরীক্ষায় অবতীর্ণ হয়েছিল।
ব্যয়ভার
সকল বিশ্ববিদ্যালয়, ইনস্টিটিউট ও কারিগরী বিদ্যালয়ের জন্য ভর্তি ও টিউশন ব্যয় ধার্য করা হয়েছে। এছাড়াও, সরকারীভাবে মেধা ও প্রয়োজনের ভিত্তিতে বৃত্তির ব্যবস্থা রয়েছে। অর্থনৈতিকভাবে পিছিয়ে পড়া সরকারী প্রতিষ্ঠানের ছাত্রদেরকে বেসরকারী ব্যাংক থেকে অর্থ ধারের ব্যবস্থা রাষ্ট্রীয়ভাবে নিশ্চিতকরণের মাধ্যমে করা হয়। স্নাতক শিক্ষালাভের পর নির্ধারিত ২% মুনাফায় অবশ্যই ফেরৎ দিতে হয়। ‘ক্রেডিটো কন আভাল ডেল এস্তাদো’ বা সিএই ধারের ক্ষেত্রে ছাত্রের সাবেক বার্ষিক আয়ের ১০% এর সমান হবে।
এছাড়াও সরকারী অর্থায়ণে ছাত্রদেরকে মাসিক বৃত্তি, খাদ্যক্রয়ের জন্য ডেবিট কার্ড ও সস্তায় যাতায়াতের জন্য স্টুডেন্ট কার্ড প্রদান করা হয়। তবে, পরিবহন ব্যতীত সকল ধরনের কর্মকাণ্ডে মেধা, চাহিদা, আদিবাসী পটভূমি বা ভৌগোলিক আবাসনের উপর নির্ভর করে প্রদান করা হয়।
২০১২ সালে ৯৪৭,০৬৩জন ছাত্র আঞ্চলিক শিক্ষা কার্যক্রমের আওতায় ছিল। তন্মধ্যে, ৫৪৮,১১৯জন (৫৮%) সরকার থেকে বৃত্তি বা ধার নিয়েছে। সামগ্রিক প্রকল্পে ২০১২ সালে ৩৫% ছাত্র বৃত্তি ও ৬৫% (১৪% এফএসসিইউ ও ৫১% সিএই) ধার করে।
তবে, ২০১৬ সালে জনসংখ্যার ৫০% অধিবাসী দারিদ্রসীমার নিচে অবস্থান করছে বিধায় ৩০টি সরকারী ও বেসরকারী বিশ্ববিদ্যালয়ে অধ্যয়নের জন্য কোন অর্থ বিনিয়োগ করতে হচ্ছে না।
শিক্ষাবর্ষ
বিদ্যালয়ের শিক্ষাবর্ষকে সেমিস্টারের মাধ্যমে বিভক্ত করা হয়েছে। প্রথম সেমিস্টার ফেব্রুয়ারির শেষদিকে অথবা মার্চ বা জুলাইয়ের প্রথমদিকে শুরু হয়। দুই সপ্তাহ শীতকালীন ছুটি শেষে নভেম্বরের শেষদিকে বা ডিসেম্বরের শুরুতে পুনরায় চালু হয়ে গ্রীষ্মকালীন ছুটি পর্যন্ত চলমান থাকে।
তারিখগুলো শিক্ষা মন্ত্রণালয় থেকে প্রত্যেক অঞ্চলের জন্য নির্ধারণ করা হয়। উদাহরণস্বরূপ: সান্তিয়াগো মেট্রোপলিটন অঞ্চলের নিয়মিত ছাত্রদের ক্লাস ২০১৪ সালের ৫ মার্চ শুরু হয়। ১৪ থেকে ২৫ জুলাই শীতকালীন বন্ধ ছিল। দ্বিতীয় সেমিস্টার ২৮ জুলাই শুরু হয়। পাঠ্যসূচীর (৩৮ থেকে ৩০ সপ্তাহ) উপর নির্ভর করে ৫, ১২ বা ১৯ ডিসেম্বর ক্লাশ শেষ হয়। মাধ্যমিক শিক্ষার শেষ ক্লাস ১৪ নভেম্বর শেষ হয়। বিশ্ববিদ্যালয়ের ভর্তি পরীক্ষা বা পিএসইউতে অংশ নেয়ার প্রস্তুতির জন্য তাদেরকে সময় দেয়া হয়।
পাবলো পিয়াতি
পাবলো দানিয়েল পিয়াতি (জন্ম ৩১ মার্চ ১৯৮৯) একজন আর্জেন্টিনীয় পেশাদার ফুটবল খেলোয়াড় যিনি এস্তুদিয়ান্তেস দে লা প্লাতার হয়ে খেলেন। তিনি মূলত একজন বাম পার্শ্বীয় খেলোয়াড় হিসেবে খেলেন, তবে একজন আক্রমণভাগের খেলোয়াড় হিসেবেও খেলতে পারেন।
তিনি তার কর্মজীবনের বেশিরভাগ সময় স্পেনে কাটিয়েছেন, যেখানে তিনি ১৪ মৌসুমে ৩১৩টি লা লিগা ম্যাচে অংশ নিয়েছিলেন এবং আলমেরিয়া, ভালেনসিয়া, এস্পানিওল এবং এলচের হয়ে মোট ৪৮ টি গোল করেছেন। তিনি ২০২০ সালে চুক্তিতে স্বাক্ষর করে মেজর লিগ সকারে টরন্টো ফুটবল ক্লাবের প্রতিনিধিত্ব করেছিলেন।
২০১১ সালে আর্জেন্টিনা জাতীয় দলের হয়ে পিয়াতি একবার ক্যাপ পেয়েছিলেন।
এস্তুদিয়ান্তেস
ইতালীয় বংশোদ্ভূত পিয়াতি, কোর্দোবায় জন্মগ্রহণ করেন, তিনি এস্তুদিয়ান্তেস দে লা প্লাতার যুব পর্যায়ের একজন খেলোয়াড় ছিলেন। ২০০৬ সালের ১৮ নভেম্বর কোচ দিয়েগো সিমিওনের অধীনে যখন মাত্র ১৭ বছর বয়সে নিওয়েল'স ওল্ড বয়েজের বিপক্ষে প্রথম সুযোগ পান, তখন তিনি খেলার শিরোনাম হয়ে ওঠেন। তিনি গভীর আহতের সময়েও বিজয়ী গোলটি করেন (২–১) এবং এস্তুদিয়ান্তেসের চ্যাম্পিয়নশিপ বিজয়ী দলের অন্যতম নায়ক হয়ে ওঠেন।
পিয়াতি ২০০৭ সালের ক্লাউসুরা টুর্নামেন্টে জোসে লুইস ক্যালডেরন, জোসে সোসা এবং হুয়ান সেবাস্তিয়ান ভেরনের সাথে দলের শুরুর একাদশে স্থান অর্জন করেন।
আলমেরিয়া
এস্তুদিয়ান্তেসের হয়ে প্রতিযোগিতাসমূহে দুই বছরে ৬০টি ম্যাচ খেলার পর পিয়াতিকে স্পেনের ইউনিয়ন দেপোর্তিভা আলমেরিয়ার কাছে সম্ভাব্য €৭ মিলিয়নের অপ্রকাশিত মূল্যের চুক্তিতে বিক্রি করা হয়। প্রথমদিকে নির্বিবাদিত একজন শুরুর খেলোয়াড় হয়ে রিয়াল মাদ্রিদের বিপক্ষে ১–১ গোলে ড্র করেন, মেক্সিকান কোচ হুগো সানচেজের প্রথম মৌসুমের মাঝামাঝি সময়ে আগমনের পরে তিনি অনেক লড়াই করেছিলেন।
২০০৯–১০ অভিযানে আক্রমণভাগের খেলোয়াড় আলভারো নেগ্রেডোর উপস্থিতি ছাড়াই পিয়াতি স্কোর করার বিষয়ে অনেক বেশি নির্ভরশীল ছিলেন এবং ৩৫ ম্যাচে সাতবার জালে বল ঢুকিয়েছিলেন, দলে যৌথ-দ্বিতীয় হিসেবে তারা ১৩তম অবস্থানে ছিল। ২৩ সেপ্টেম্বর ২০০৯ সালে তিনি অ্যাতলেতিকো মাদ্রিদে ২–২ ড্রতে স্কোরবোর্ড খুললেন এবং বন্ধ করলেন এবং দুই দলের মধ্যে দ্বিতীয় লা লিগা ম্যাচে তারা শেষ মুহূর্তের বিজয়ী (১–০)।
ভালেনসিয়া
বাম|থাম্ব|২০১৫ সালে ভালেনসিয়ার হয়ে খেলতে থাকা পিয়াতি ৫ জুলাই ২০১১ সালে আলমেরিয়া এবং ভালেনসিয়া ফুটবল ক্লাব পিয়াতির স্থানান্তরের জন্য একটি চুক্তিতে পৌঁছেছিল যেখানে খেলোয়াড়টি €৭.৫ মিলিয়ন ফি দিয়ে পাঁচ বছরের চুক্তিতে স্বাক্ষর করেছিল। তিনি চে'র সাথে তার প্রথম মৌসুমের বেশিরভাগ সময় তার পূর্বের অবস্থান পুনরুৎপাদন করতে লড়াই করেছিলেন, তবে মাত্র ৪৭টি অফিশিয়াল ম্যাচে অংশ নিয়েছিলেন।
জর্দি আলবা এবং জেরেমি ম্যাথিউ একটি দক্ষ বাম পার্শ্বীয় অংশীদারিত্ব গড়ে তোলার পরে পিয়াতিকে অসঙ্গতিপূর্ণভাবে ব্যবহার করেছিলেন ম্যানেজার মরিসিও পেলেগ্রিনো, এর্নেস্তো ভালভেরদে এবং মিরোস্লাভ ডুকিচও, এবং তখন তিনি কিছু আঘাতের সমস্যার সাথেও লড়াই করছিলেন। ২০১৪ সালের গ্রীষ্মে তাঁর ইচ্ছার বিরুদ্ধে তাঁকে বদলি করা হয়।
খারাপ ফলাফলের কারণে ডুকিচকে বরখাস্ত করার পরে নতুন বস হুয়ান আন্তোনিও পিজ্জি তার স্বদেশী পিয়াতিকে বিশ্বাস দেখিয়েছিলেন, যিনি ২০১৩–১৪ মৌসুমে ১৭টি ম্যাচে পাঁচটি লিগ গোল করে প্রাক্তন স্বদেশীকে আত্মবিশ্বাস ফিরিয়ে দিয়েছিলেন, তারমধ্যে ফুটবল ক্লাব বার্সেলোনায় ৩–৩ ব্যবধানে জয়ের মধ্যে একটি গোল করেন।
ব্যবসায়ী পিটার লিম ক্লাবটি কেনার পর, ম্যানেজার নুনো এস্পিরিতো সান্তো পিয়াতিকে পাবলিতো বলে অভিহিত করার পর তিনি একজন মূল খেলোয়াড় হিসেবে অব্যাহত ছিলেন।
এস্পানিওল
থাম্ব|২০১৯ সালে এস্পানিওলের হয়ে খেলছেন পিয়াতি পিয়াতিকে ১৬ জুলাই ২০১৬ সালে রিয়াল ক্লাব দেপোর্তিউ এস্পানিওলকে এক বছরের জন্য একটি বাইআউট ধারা সহ ধার দেওয়া হয়েছিল। তার দলকে অষ্টম স্থানে নিয়ে যাওয়ার জন্য কর্মজীবনের সেরা দশটি গোল করার পর ২৪শে মে তিনি ক্লাবের সাথে তিন বছরের একটি স্থায়ী চুক্তি স্বাক্ষর করেন।
২০১৯ সালের ফেব্রুয়ারিতে রায়ো ভায়েকানোর বিপক্ষে একটি ঘরোয়া ম্যাচের সময় পিয়াতি তার ডান হাঁটুর অ্যান্টেরিয়র ক্রুশিয়েট এবং অভ্যন্তরীণ পার্শ্বীয় লিগামেন্ট উভয় ক্ষেত্রেই আহত হন।
টরন্টো ফুটবল ক্লাব
২০২০ সালের ফেব্রুয়ারিতে পিয়াতি মেজর লিগ সকারের টরন্টো ফুটবল ক্লাবে এক বছরের চুক্তিতে স্বাক্ষরকারী মনোনীত খেলোয়াড় হিসাবে চলে যান। সেই মাসের শেষের দিকে অনুশীলনে হ্যামস্ট্রিং স্ট্রেনের কারণে তিনি মৌসুমের উদ্বোধনী পর্ব থেকে বাদ পড়েন। ১৩ জুলাই এমএলএস ইজ ব্যাক টুর্নামেন্টের গ্রুপ পর্বে ডিসি ইউনাইটেডের বিপক্ষে ২–২ গোলে ড্র করে তার অভিষেক হয়। ১৮ই আগস্ট ২০১০ সালে মৌসুমের পর তার দলের প্রথম ম্যাচে ভ্যানকুভার হোয়াইটক্যাপস ফুটবল ক্লাবের বিরুদ্ধে ৩–০ গোলে জয়ের ম্যাচে তিনি প্রথম দুটি গোল করেন।
দলটি ২০২০ সালের ৩০শে নভেম্বর পিয়াতির চুক্তির মেয়াদ বাড়ানোর বিকল্প প্রত্যাখ্যান করে।
এস্তুদিয়ান্তেসে ফেরত
১৪ জুন ২০২২ সালে ৩৩ বছর বয়সী পিয়াতি ২০২৪ সালের জুন পর্যন্ত একটি চুক্তিতে তার প্রাক্তন ক্লাব এস্তুদিয়ান্তেসে ফিরে আসেন।
আন্তর্জাতিক কর্মজীবন
২০১২ সালের ৫ই জুন পিয়াতি জাতীয় দলের হয়ে আত্মপ্রকাশ করেন, কারণ জাতীয় দলের বস সের্হিও বাতিস্তা পোল্যান্ডের সাথে ১–২ প্রীতি পরাজয়ের মাধ্যমে তাকে সূচনা করেন।
সম্মাননা
এস্তুদিয়ান্তেস
আর্জেন্টিনা অনূর্ধ্ব-২০
ফারজানা বাট
ফারজানা বাট (জন্ম ২৭ মে, ১৯৬০) হলেন একজন পাকিস্তানি রাজনীতিবিদ যিনি ২০১৩ সালের মে থেকে ২০১৮ সালের মে পর্যন্ত পাঞ্জাব প্রাদেশিক পরিষদের সদস্য ছিলেন।
প্রাথমিক ও শিক্ষাজীবন
ফারজানা বাট ১৯৬০ সালের ২৭ মে পাকিস্তানে জন্মগ্রহণ করেছিলেন।
তিনি ইন্টারমিডিয়েট স্তর পর্যন্ত পড়ালেখা শেষ করেছিলেন।
রাজনৈতিক জীবন
ফারজানা বাট ২০১৩ সালের পাকিস্তানের সাধারণ নির্বাচনে নারীদের জন্য সংরক্ষিত আসনে পাকিস্তান মুসলিম লীগ (এন)-এর প্রার্থী হিসাবে পাঞ্জাব প্রাদেশিক পরিষদে নির্বাচিত হয়েছিলেন।
তিলা ঘুঘু
thumb|কাছ থেকে তোলা তিলা ঘুঘু, কলকাতা তিলা ঘুঘু (বৈজ্ঞানিক নাম: Streptopelia chinensis) Columbidae (কলাম্বিডি) গোত্র বা পরিবারের অন্তর্গত Streptopelia (স্ট্রেপ্টোপেলিয়া) গণের অন্তর্গত অত্যন্ত সুলভ এক প্রজাতির ঘুঘু। খুব বেশি সুলভ পাখি হওয়ায় এদের অনেকগুলো নাম: তিলা ঘুঘু, তেলিয়া ঘুঘু, ছিটে ঘুঘু ইত্যাদি। তিলা ঘুঘুর বৈজ্ঞানিক নামের অর্থ চীনের কণ্ঠীঘুঘু (গ্রিক: streptos = কণ্ঠী, peleia = ঘুঘু, chinensis = চীনের)। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ১ কোটি ৩ লাখ বর্গ কিলোমিটার। বিগত কয়েক দশক ধরে এদের সংখ্যা ক্রমেই বাড়ছে। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।
তিলা ঘুঘু একই গণের অন্যসব প্রজাতি থেকে বেশ খানিকটা আলাদা; কেবল খুদে ঘুঘুর (Streptopelia senegalensis) সাথে এর খানিকটা মিল লক্ষ করা যায়।
খাদ্য
গ্রামের মাঠেঘাটে, শস্যভিটায়, একাকী বা জোড়ায় হেঁটে হেঁটে শস্যদানা খায়।
স্বভাব
তিলা ঘুঘু আর্দ্র পাতাঝরা বন, বাগান, কুঞ্জবন, আবাদি জমিতে বিচরণ করে। গ্রাম ও শহর—সবখানে এই পাখি দেখা যায়। সচরাচর জোড়ায় বা ছোট দলে থাকে। তৃণভূমি, খামার, চাষের জন্য কর্ষিত জমি, রাস্তাঘাট ও বনের ধারে খাবার খায়। ছেলে পাখি ডাকতে পছন্দ করে।
প্রজননকাল
প্রজনন মৌসুম এপ্রিল-জুলাই মাসে ছেলে পাখি মেয়ে পাখির পাশে মাথা নাচিয়ে অবিরাম ডাকে। কোমল সুরে ক্রক..ক্রক করে ডাকে। কাঁটাওয়ালা ঝোপ, বাঁশঝাড়, খেজুর ও অন্যান্য ছোট গাছে কাঠি বিছিয়ে বাসা বানিয়ে এরা ডিম পাড়ে। ডিমগুলো সাদা বর্ণের। সাধারণত ১৩ দিনে ডিম ফোটে।
বিস্তৃতি ও উপপ্রজাতি
তিলা ঘুঘুর মোট তিনটি উপপ্রজাতির সন্ধান এখন পর্যন্ত পাওয়া গেছে । উপপ্রজাতি তিনটি হল:
উপপ্রজাতিসমূহের মধ্যে hainana ও ceylonensis প্রস্তাবিত, কিন্তু প্রমাণিত নয়। অস্ট্রেলিয়া, ফিজি, মরিশাস, মেক্সিকো, নিউ ক্যালিডোনিয়া, নিউজিল্যান্ড ও যুক্তরাষ্ট্রে পাখিটি অবমুক্ত করা হয়েছে। মালদ্বীপ ও আফগানিস্তানে এরা অনিয়মিত।
ইউরোপের ইতিহাস
ধ্রুপদী সভ্যতা শুরু হয়েছিল প্রাচীন গ্রীসের নগর রাষ্ট্রের বৃদ্ধির মধ্য দিয়ে। পরবর্তীতে রোম সাম্রাজ্য পুরো ভূমধ্যসাগর কেন্দ্রীক অঞ্চলে আধিপত্য বিস্তার করে। ৪৭৬ খ্রিস্টাব্দে রোম সাম্রাজ্যের পতনের মধ্য দিয়ে মধ্যযুগের সূচনা। ১৪ শতকের শুরুর দিকে জ্ঞানের পুনর্জাগরণ ঘটে এবং এর একটি অংশ প্রচলিত জ্ঞনের শাখা বিজ্ঞান ও ধর্মতত্ত্বের বিরোধীতা শুরু করে। তৎকালীন রেনেসাঁসের গুরুত্বপূর্ণ প্রভাব দেখা যায় আঠারো ও উনিশ শতকের বিভিন্ন ক্ষেত্রে। একই সময়ে প্রোটেস্ট্যান্ট সংস্কার শুরু হয় যার ফলে ইউরোপব্যপী প্রোটেস্ট্যান্ট গীর্জা স্থাপন হওয়া শুরু হয় যার প্রভাব বেশি লক্ষ করা যায় জার্মানি, স্ক্যান্ডিনেভিয়া ও ইংল্যান্ডে। ১৮০০ সালের পর ইউরোপে শিল্প বিপ্লব শুরু হওয়ার পর বিশেষ করে ইংল্যন্ড ও পশ্চিম ইউরোপ সমৃদ্ধ হওয়া শুরু করে। পরাশক্তিগুলো আমেরিকা, আফ্রিকা এবং এশিয়ার কিছু অংশসহ বিভিন্ন স্থানে উপনিবেশ স্থাপন শুরু করে। বিংশ শতাব্দীতে প্রথম বিশ্বযুদ্ধ ও দ্বিতীয় বিশ্বযুদ্ধের ফলে অনেক মানুষ নিহত হয়। স্নায়ুযুদ্ধ ১৯৪৭ থেকে ১৯৮৯ সাল পর্যন্ত ইউরোপেকে প্রভাবিত করে। বেশ কয়েক দফা চেষ্টার পর ১৯৫০ সালের পর ইউরোপের অধিকাংশ দেশ মিলে ইউরোপীয় ইউনিয়ন গঠনের পথে এগিয়ে যায়। বর্তমানে রাশিয়ার পশ্চিমের অধিকাংশ দেশই ন্যাটোর আওতাভূক্ত যার মধ্যে মার্কিন যুক্তরাষ্ট্রও অন্তর্ভুক্ত।
গ্রহ নীহারিকা
thumb|right|250px|এনজিসি ৬৫৪৩, ক্যাট্‌স-আই নীহারিকা গ্রহ নীহারিকা (ইংরেজি ভাষায়: Planetary nebula) এক বিশেষ ধরনের গ্যাসীয় নীহারিকা। যেসব তারার ভর কম, নির্দিষ্টভাবে বলতে গেলে যেসব তারার ভর সূর্যের ভরের ১.৪ গুণের কম তারা জীবনের অন্তিম দশায় শ্বেত বামন তারায় পরিণত হয়। শ্বেত বামন তারা হওয়ার ঠিক আগে তারাটি লোহিত দানব হিসেবে থাকে। এই লোহিত দানব তারাই তার বহির্ভাগ মহাকাশে নিক্ষেপ করে, আর অন্তর্ভাগ সংকুচিত হয়ে শ্বেত বামন গঠন করে। মহাকাশে নিক্ষিপ্ত ঐ গ্যাসই গ্রহ নীহারিকা গঠন করে।
নীহারিকার কেন্দ্রীয় শ্বেত বামন যে অতিবেগুনি রশ্মি নিঃসরণ করে তার প্রভাবে বহির্ভাগের গ্যাসগুলো আয়নিত হয়। এই আয়নগুলো যখন তাদের হারানো ইলেকট্রন ফিরে পায় তখন ফোটন নির্গত হয়। নিসৃত ফোটনের কারণেই নীহারিকা প্রজ্জ্বলিত হয়।
গ্রহ নীহারিকা পর্যবেক্ষণ বেশ গুরুত্বপূর্ণ। কারণ এরা আন্তঃনাক্ষত্রিক মাধ্যমে অনেক রাসায়নিক পদার্থ নিঃসরণ করে। তাই এদেরকে অধ্যয়ন করে ছায়াপথের রাসায়নিক গঠন ও বিবর্তন বিষয়ে ধারণা পাওয়া সম্ভব। এছাড়া অন্যান্য ছায়াপথগুলোতে গ্রহ নীহারিকা উজ্জ্বলতম বস্তুগুলোর মধ্যে অন্যতম। সুতরাং অন্য ছায়াপথের তথ্য লাভের ক্ষেত্রে এদের অবদান অনস্বীকার্য।
হুয়ান পেরিনেত্তি
হুয়ান পেরিনেত্তি (Juan Perinetti, ; ১৮৯১ – ৩১ জুলাই ১৯৫৭) একজন আর্জেন্টিনীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় আভেয়ানেদা এবং আর্জেন্টিনা জাতীয় দলের হয়ে আক্রমণভাগের খেলোয়াড় হিসেবে খেলেছিলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেলেছিলেন।
পেরিনেত্তি ১৯১৫ সালে আর্জেন্টিনার হয়ে আন্তর্জাতিক পর্যায়ে অভিষেক করেছিলেন; আর্জেন্টিনার জার্সি গায়ে ১৯১৯ সাল পর্যন্ত তিনি সর্বমোট ১৮ ম্যাচে অংশগ্রহণ করেছিলেন। তিনি আর্জেন্টিনার হয়ে সর্বমোট তিনটি দক্ষিণ আমেরিকান চ্যাম্পিয়নশিপে (১৯১৬, ১৯১৭ এবং ১৯১৯) অংশগ্রহণ করেছিলেন, যার মধ্যে ১৯১৬ এবং ১৯১৭ সালের দক্ষিণ আমেরিকান চ্যাম্পিয়নশিপে তিনি রানার-আপ হয়েছিলেন।
আন্তর্জাতিক ফুটবল
পেরিনেত্তি কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে আর্জেন্টিনার জাতীয় দলের প্রতিনিধিত্ব করেছিলেন।
ব্যক্তিগত জীবন
হুয়ান পেরিনেত্তি ১৮৯১ সালে আর্জেন্টিনায় জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৫৭ সালের ৩১শে জুলাই তারিখে, আর্জেন্টিনায় তিনি মৃত্যুবরণ করেছেন।
মো. আবদুল মজিদ
'''ড. মো. আবদুল মজিদ''' বাংলাদেশি মৎস্য গবেষক যিনি বাংলাদেশ মৎস্য গবেষণা ইনস্টিটিউটের প্রতিষ্ঠাতা মহাপরিচালক ছিলেন। ২০২৩ সালে বাংলাদেশ সরকার তাকে গবেষণায় একুশে পদকের জন্য মনোনীত করেন। তিনি জাতিসংঘের শিল্প উন্নয়ন সংস্থায় চার বছর মৎস্য প্রক্রিয়াজাতকরণ বিশেষজ্ঞ হিসেবে কাজ করেন।
কর্মজীবন
আবদুল মজিদ ১৫ বছর প্রতিষ্ঠাতা মহাপরিচালক হিসেবে দায়িত্ব পালন করেন বাংলাদেশ মৎস্য গবেষণা ইনস্টিটিউটে (বিএফআরআই)। তার সম্পৃক্ততায় ও নেতৃত্ব বিপন্ন দেশীয় প্রজাতির মাছের ৪০টি উন্নত মৎস্যচাষ ও ব্যবস্থাপনা প্রযুক্তি উদ্ভাবন হয়েছে। তিনি তেলাপিয়া এবং রুই মাছের পুষ্টি চাহিদা নিরূপণ করেন। তার নেতৃত্বে ইলিশ ব্যবস্থাপনা কর্মপরিকল্পনার আওতায় ২৫ সে.মি. এর নিচে জাটকা ধরা, অক্টোবর-নভেম্বর মাসে মা ইলিশ ধরা নিষিদ্ধ করা এবং কারেন্ট জালের ব্যবহার সম্পূর্ণ নিষিদ্ধ করা হয়। উপকূলীয় অঞ্চলে চিংড়ি, কাঁকড়া, লোনা টেংরাসহ অন্যান্য মাছের পরিবেশবান্ধব চাষ প্রযুক্তি উদ্ভাবন করেন। তিনি জাতিসংঘের শিল্প উন্নয়ন সংস্থায় চার বছর মৎস্য প্রক্রিয়াজাতকরণ বিশেষজ্ঞ হিসেবে কাজ করেন। দেশের হিমায়িত চিংড়ি ও মৎস্য পণ্যের মানোন্নয়নেও অবদান রাখেন।
তিনি বাংলাদেশ একাডেমি অব অ্যাগ্রিকালচারের ফেলো।
এপিকুরোস
এপিকুরোস (Έπίκουρος; পাশ্চাত্যে এপিকিউরাস নামে পরিচিত) (খ্রিস্টপূর্ব ৩৪১ - খ্রিস্টপূর্ব ২৭০) প্রাচীন গ্রিসের বিখ্যাত দার্শনিক ও এপিকুরোসবাদ নামে পরিচিত দার্শনিক ধারার জনক। তার প্রায় ৩০০টি রচনার মধ্যে বর্তমানে মাত্র গুটিকতক অবশিষ্ট আছে। তাই, এপিকুরোস সম্বন্ধে আমরা যা জানি তার অধিকাংশই পরবর্তী দার্শনিকদের লেখা ও ভাষ্যকারদের ভাষ্য থেকে।
এপিকুরোসের মতে, সুখ-শান্তিই মানব জীবনের পরম লক্ষ্য এবং এটাই পরম শুভ। তার দর্শনে সুখ অর্জনের উপর সবচেয়ে বেশি গুরুত্বারোপ করা হয়। আপোনিয়া তথা ব্যথা ও ভয় থেকে মুক্তির মাধ্যমেই এই সুখ অর্জন করা সম্ভব। তিনি শিক্ষা দিতেন, ভালোর পরিমাপক হচ্ছে আনন্দ আর মন্দের পরিমাপক হচ্ছে ব্যথা। তার মানে, উনি সব কিছুকে সুখের কষ্টিপাথরে যাচাই করে নিতে বলতেন। তিনি বলতেন, মানুষের বন্ধু-বান্ধবের সাথে মিলেমিশে স্বয়ম্ভর জীবন যাপন করা উচিত। তার মতে, মৃত্যুর মাধ্যমে দেহ এবং আত্মা উভয়ই শেষ হয়ে যায়, সুতরাং একে ভয় পাওয়ার কোন কারণ নেই। তিনি আরও মনে করতেন, মহাবিশ্ব অসীম ও চিরন্তন, এবং এই সুবিশাল মহাবিশ্বের মধ্যে সকল ঘটনাই শূন্যদেশের মধ্যে পরমাণুর চলাচল ও মিথস্ক্রিয়ার মাধ্যমে ঘটে।
জীবনী
এপিকুরোসের বাবা Neocles এবং মা Chaerestrate দুজনেই এথেন্সের নাগরিক ছিলেন। তার জন্মের ১০ বছর আগে (৩৪১ খ্রিস্টপূর্বাব্দের ফেব্রুয়ারিতে) তার বাবা-মা এথেন্স থেকে আইগায়ো সাগরের এথেনীয় উপনিবেশ সামোস দ্বীপে চলে আসেন। এখানেই ৩৪২ খ্রিস্টপূর্বাব্দে এপিকুরোসের জন্ম হয়। তার শৈশব ও বাল্যশিক্ষা সম্বন্ধে তেমন কিছু জানা যায়নি। দিওগেনেস লায়ের্তিওস তার সম্পর্কে যা লিখে গেছেন তা-ই তার জীবনী সম্পর্কে আমাদের প্রধান অবলম্বন। জানা যায়, বালক এপিকুরোস প্লেটোবাদী শিক্ষক পাম্ফিলোস এর কাছে চার বছর দর্শন পড়েছিলেন।
সামরিক বাহিনীতে দুই বছর সেবা দেয়ার জন্য ১৮ বছর বয়সে এথেন্সে যান। তখন আকাদেমির প্রধান ছিলেন ক্সেনোক্রাতেস। এরিস্টটল-ও বেঁচে ছিলেন। ৩২২ খ্রিস্টপূর্বাব্দে তিনি যখন মারা যান তখন এপিকুরোসের বয়স ২০ বছর। সে সময় নাট্যকার মেনান্দ্রোস-ও সামরিক প্রশিক্ষণ গ্রহণ করছিলেন। এপিকুরোস ও মেনান্দ্রোস সমবয়সী ছিলেন। এই সময়টাতেই তার দার্শনিক মতাবলীর গঠন প্রক্রিয়া শুরু হয়। এথেন্সের দশন তখন অস্তগামী। কয়েকজন শিক্ষক কেবল লাইসিয়ামে বসে মানুষকে শিক্ষা দিয়ে যাচ্ছেন, বাকি অঞ্চলের অবস্থা বেশ খারাপ। এ কারণে দার্শনিকদের সম্বন্ধে এপিকুরোস অনেক বিরূপ ভাব পোষণ করতে শুরু করেন। এরিস্টটল ও প্লেটো দুজনেকেই বিদ্রুপ করেন, আর ইরাক্লেইতোস কে বিভ্রান্তি সৃষ্টিকারী হিসেবে আখ্যায়িত করেন। এটা খুব আশ্চর্যের ব্যাপার যে, গ্রিক দার্শনিকদের প্রবল প্রতাপের যুগে, তিনি প্লেটো ও এরিস্টটলের মতবাদের দ্বারা মোটেই প্রভাবিত হননি।
৩২৩ খ্রিস্টপূর্বাব্দে মহামতি আলেকজান্ডারের মৃত্যুর পর তার অন্যতম প্রধান সেনানায়ক পের্দিকাস এথেনীয়দেরকে সামোস থেকে কোলোফন-এ তাড়িয়ে দেন। সামরিক সেবা শেষে এপিকুরোস কোলোফনেই তার পরিবারের সাথে মিলিত হন। এখানেই দেমোক্রিতোসের অনুসারী নাওসিফানেস-এর কাছে পড়াশোনা করেন। ৩১১/৩১০ খ্রিস্টপূর্বাব্দের দিকে মিতিলিনি শহরে শিক্ষকতা শুরু করেন। কিন্তু কিছু বিষয়ে বিবাদের কারণে তাকে এই শহর থেকে চলে যেতে বাধ্য করা হয়। এরপর লাম্প্‌সাকোস শহরে স্কুল খোলেন। ৩০৬ খ্রিস্টপূর্বাব্দে এথেন্সে ফিরে আসেন।
এথেন্সে একটি বাগান ক্রয় করেন যার অবস্থান ছিল Stoa of Attalos এবং আকাদেমির মাঝামাঝি স্থানে। শোনা যায়, প্লেটোর আকাদেমি আর এরিস্টটলের লাইসিয়ামের মত এই বাগানেও প্রচুর শিক্ষার্থী আসতো। তাদের সবার কাছেই এপিকুরোস ছিলেন পরম শ্রদ্ধার পাত্র। বাগনটি "এপিকুরোসের বাগান" নামে প্রসিদ্ধি লাভ করেছিল। দিওগেনেস লিখেন, বিরুদ্ধবাদীরা কিছু অপবাদ রটালেও প্রকৃতপক্ষে এপিকুরোস ছিলেন খুব নরম মনের মানুষ, উদার ও বন্ধুবৎসল। মৃত্যুকালীন উইলে অন্যান্য বিষয়ের মধ্যে তার বন্ধুদের সন্তানদের জন্য অর্থ-সম্পত্তি বরাদ্দ করেন এবং একজন উত্তরসূরী মনোনীত করেন। তার মৃত্যুর পর এপিকুরোসবাদীদের নেতৃত্ব গ্রহণ করেন এরমার্খোস।
এপিকুরোস কোনদিন বিয়ে করেননি, জানা মতে তার কোন সন্তানও ছিল না। কিডনিতে পাথর হয়েছিল। রোগে ভুগে ২৭০ খ্রিস্টপূর্বাব্দে ৭২ বছর বয়সে তার মৃত্যু হয়। মৃত্যুর আগে খুব অসুস্থ থাকা সত্ত্বেও ইদোমেনেউস-কে লিখেন, এমন এক দিনে তোমাকে চিঠিটা লিখছি যে দিনটি আমার জন্য খুব আনন্দের, একইসাথে এটা আমার জীবনের শেষ দিন। কারণ এমন এক বেদনাদায়ক রোগের আক্রমণে আমি মূত্রত্যাগে অক্ষম হয়ে পড়েছি, সেই সাথে আছে আমাশয়। এগুলো এতই কষ্টের যে আর কোনকিছুর পক্ষেই এই কষ্টের পরিমাণ বিন্দুমাত্র বাড়ানো সম্ভব না। কিন্তু আমার সারা জীবনের দার্শনিক ধ্যানের স্মৃতি যে আন্ন্দবোধের জন্ম দিয়েছে তা এই কষ্টকে ধুয়ে মুছে দিয়েছে। আমি তোমাকে একান্তভাবে অনুরোধ ততটা আন্তরিকতার সাথে Metrodorus এর সন্তানদের যত্ন নিতে যতটা আন্তরিকতা সে আমার ও সামগ্রিক দর্শনের প্রতি দেখিয়েছে। এপিকুরোসের দর্শনের উপর পূববর্তী অনেক দর্শন ও দার্শনিকের প্রভাব আছে। কিন্তু তার কাজের মৌলিকত্বও খুব গুরুত্বপূর্ণ। তিনি দেমোক্রিতোসের দর্শন দ্বারা প্রভাবিত হয়েছেন ঠিকই, কিন্তু দেমোক্রিতোসের সাথে নিয়তিবাদ বিষয়ে তার বিশাল পার্থক্য ছিল। এপিকুরোস নিজে অবশ্য তার উপর দেমোক্রিতোসের প্রভাব স্বীকার করেননি। তিনি অন্য দার্শনিকদের দ্বিধান্বিত বলে আখ্যায়িত করেছেন এবং নিজেকে স্ব-শিক্ষিত দাবী করেছেন।
আবদুল মমিন তালুকদার
আবদুল মোমিন তালুকদার (জন্ম: ১ সেপ্টেম্বর ১৯২৯ - মৃত্যু: ১৫ আগস্ট ১৯৯৯) বাংলাদেশী আওয়ামী লীগের একজন রাজনীতিবিদ, আইনজীবী এবং পাবনা-৫ আসনের সাবেক সংসদ সদস্য এবং স্থানীয় সরকার, পল্লী উন্নয়ন ও সমবায় মন্ত্রণালয়ের সাবেক প্রতিমন্ত্রী ছিলেন।
জন্ম ও প্রাথমিক জীবন
আবদুল মমিন তালুকদার ১ সেপ্টেম্বর ১৯২৯ সালে ব্রিটিশ ভারতের সিরাজগঞ্জের বেলকুচিতে জন্মগ্রহণ করেন। তার পিতার নাম আবদুল গফুর তালুকদার। মাতার নাম মাতা বছিরুন নেছা। তিনি ১৯৪৫ সালে সিরাজগঞ্জ বিএল হাইস্কুল থেকে মেট্রিকুলেশন পাশ করে পাবনা এডওয়ার্ড কলেজ থেকে ১৯৪৭ সালে এইচএসসি ও ১৯৫১-৫২ সালে বিএসসি পাস করেন। পরে ১৯৫৫ সালে গণিত শাস্ত্রে ঢাকা বিশ্ববিদ্যালয় থেকে এমএসসি পাশ করেন। ১৯৫৯ সালে ঢাকা বিশ্ববিদ্যালয় থেকে এলএলবি ডিগ্রি অর্জন করেন। ১৯৬০ সালে আইনজীবি সনদ লাভ করে পাবনায় আইন ব্যবসা শুরু করেন। ১৯৭৬ সাল থেকে বাংলাদেশ সুপ্রীম কোর্টে আইন ব্যবসা শুরু করেন।
রাজনৈতিক ও কর্মজীবন
আবদুল মমিন তালুকদার ছাত্রজীবন থেকেই রাজনীতির সাথে সম্পৃক্ত। ১৯৪৯ সালে পূর্ব বাংলা ছাত্রলীগের পাবনা জেলা শাখার সাধারণ সম্পাদক নির্বাচিত হন তিনি। ১৯৫৩-১৯৫৬ সালে তিনি ছাত্রলীগের সভাপতি ছিলেন। সর্বদলীয় রাষ্ট্রভাষা সংগ্রাম পরিষদের ঢাকা বিশ্ববিদ্যালয়ের আহবায়ক হিসেবে তিনি ভাষা আন্দোলনে গুরুত্বপূর্ণ ভূমিকা রাখেন। তিনি ছিলেন পাবনা জেলা আওয়ামী লীগের সহসভাপতি। ১৯৬৪ সালে পূর্ব পাকিস্তান আওয়ামী লীগের কার্যনির্বাহী কমিটির সদস্য নির্বাচিত হন।
আওয়ামী লীগের মনোনয়নে তিনি ১৯৭০ সালে পাকিস্তান গণপরিষদের সদস্য নির্বাচিত হন। বাংলাদেশ স্বাধীনতার পর প্রথম জাতীয় সংসদ নির্বাচনে ১৯৭৩ সালে তিনি আওয়ামী লীগের প্রার্থী হিসেবে পাবনা-৫ আসনের জাতীয় সংসদের সদস্য নির্বাচিত হন। তিনি বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের সাবেক প্রতিমন্ত্রী ছিলেন।
মুক্তিযুদ্ধ
আবদুল মমিন তালুকদার মুক্তিযুদ্ধের সময় মুজিবনগর সরকারের গেরিলা প্রশিক্ষণ ক্যাম্পের মোটিভেশন অফিসার দায়িত্ব পালন করেন। মুজিবনগর সরকারের প্রতিনিধি দলের সদস্য হিসেবে তিনি মুক্তিযুদ্ধের পক্ষে বিশ্বজনমত সৃষ্টির লক্ষ্যে নেপাল সফর করেন।
মৃত্যু
আবদুল মমিন তালুকদার ১৯৯৫ সালের ১৫ আগস্ট তার মৃত্যু হয়।
কল্যাণ রাষ্ট্র
কল্যাণ রাষ্ট্র (welfare state) সরকারের একটি ধারণা, যেখানে রাষ্ট্র তার নাগরিকদের সামাজিক ও অর্থনৈতিক কল্যাণ রক্ষা ও প্রচারে একটি গুরুত্বপূর্ণ ভূমিকা পালন করে। এটি একটি সুখী জীবনের জন্য ন্যূনতম বিধানগুলির জন্য নিজেদেরকে উপভোগ করতে অক্ষমের সুযোগের সমতার ভিত্তিতে, সম্পদের সমানুপাতিক বণ্টন এবং জনগণের দায়বদ্ধতার উপর ভিত্তি করে। সাধারণ শব্দ অর্থনৈতিক এবং সামাজিক সংস্থা বিভিন্ন ধরনের আবরণ হতে পারে সমাজবিজ্ঞানী টি মার্শাল আধুনিক কল্যাণ রাষ্ট্রকে গণতন্ত্র, কল্যাণ ও পুঁজিবাদের একটি স্বতন্ত্র সমন্বয়ের রূপে বর্ণনা করেছেন।
আধুনিক কল্যাণ রাষ্ট্রগুলি হল জার্মানি, ফ্রান্স, বেলজিয়াম এবং নেদারল্যান্ডস, পাশাপাশি নরডিকের দেশ যেমন আইসল্যান্ড, সুইডেন, নরওয়ে, ডেনমার্ক, এবং ফিনল্যান্ড যা নর্ডিক মডেল নামে পরিচিত একটি সিস্টেমকে কাজে লাগায়।
ইসলামের প্রাথমিক ইতিহাস
ইসলামের প্রাথমিক ইতিহাস বলতে বুঝায় সপ্তম শতাব্দীতে ইসলামের ইতিহাস। এছাড়াও ৬১০ খ্রিষ্টাব্দে মুহাম্মাদের ইসলামের বাণী প্রচারের সময় থেকে ৬৬১ খ্রিষ্টাব্দে রাশিদুন খিলাফতের সময়কাল এবং পরবর্তীতে অষ্টম শতক ও উমাইয়া খিলাফতের সময়কালসহ নবম শতাব্দীতে ইসলামি স্বর্ণযুগও ইসলামের প্রাথমিক ইতিহাসের মধ্যে অন্তর্ভুক্ত।
নেপালি সেনাবাহিনী প্রধান
নেপালি সেনাবাহিনী প্রধান (नेपालको प्रधानसेनापति) হচ্ছে নেপালি সেনাবাহিনীর প্রধান কর্মকর্তার পদ। নেপালি সেনাবাহিনী ১৯৭৯ সালের আগ পর্যন্ত কোনো সামরিক কর্মকর্তাকে সেনাপ্রধান হিসেবে ব্যবহার করেনি কারণ নেপাল রাষ্ট্রটি সবসময়ই একটি রাজকীয় পরিবার দ্বারা পরিচালিত হতো এবং ১৯৭৯ সালের আগ পর্যন্ত নেপালি সামরিক বাহিনীতেও কর্মকর্তারা রাজকীয় পরিবারের সদস্য হতেন এবং এর পরেও হয়েছেন তবে তারা ব্রিটেন কিংবা ভারতের সামরিক বাহিনীর কাছ থেকে প্রশিক্ষিত ছিলেন যেটা এর আগে ছিলো না।
প্রতি বছর প্রত্যেক সেনাবাহিনী প্রধান নিয়োগ পাবার সঙ্গে সঙ্গেই ভারতীয় সেনাবাহিনীর পূর্ণ জেনারেল পদবী লাভ করেন ভারত গমনের মাধ্যমে, এটা নেপালি সেনাবাহিনীর একটি রীতি।
ইতিহাস
নেপালি সেনাবাহিনীর ইতিহাস অনেক পুরোনো (১৭৬২ সালে এই বাহিনী গঠিত হয়েছিলো); আর নেপাল কখনোই ব্রিটিশদের উপনিবেশ ছিলোনা বিধায় তাদের সেনাবাহিনীর ভেতরে ব্রিটিশদের শৈলী আসেনি। নেপালিরা ভারতীয় সেনাবাহিনীর অনুকরণে চলা শুরু করে ১৯৬০-এর দশক থেকে যদিও নেপালিরা তাদের সামরিক বাহিনীতে ইংরেজি ভাষার অনুপ্রবেশ করায়নি, তারা নেপালি ভাষাতেই সব কিছু করতো, তাদের পদবীগুলোও ভারতীয় সেনাবাহিনীর অনুকরণে গঠিত হচ্ছিলো ধীরে ধীরে কিন্তু তারা এক্ষেত্রেও ইংরেজি নামের পরিবর্তে নেপালি নাম ব্যবহার করা শুরু করে দেয়, যেমনঃ তারা মেজর পদবীকে বলে সেনানী, কর্নেলকে বলে মহাসেনানী ইত্যাদি। ১৯৬০-এর দশকে নেপালিরা চিন্তা করা শুরু করে যে রাজকীয় সেনা-অধিনায়কদেরকে বাদ দিয়ে সেনাবাহিনীর ভেতরে সামরিক প্রশিক্ষিত কর্মকর্তা প্রবেশ করাতে হবে, এ উদ্দেশ্যে নেপালের পক্ষ থেকে ঐ ১৯৬০-এর দশক থেকেই নিয়মিত ভাবে ভারতীয় সামরিক একাডেমীতে তরুণ পাঠানো শুরু হয়ে যায়। ১৯৭৯ সালের আগ পর্যন্ত নেপালের একজন রাজকীয় পরিবারের সদস্য নেপালি সেনাবাহিনীর সর্বাধিনায়ক হিসেবে দায়িত্ব পালন করতেন, তারা নেপালি রাজকীয় যোদ্ধা পরিবারের উঁচু পর্যায়ের সদস্য হতেন। ২০০৬ সালে নিয়োগপ্রাপ্ত জেনারেল রুকমানগাদ কাটাওয়াল ছিলেন ভারতীয় সামরিক একাডেমীতে ১৯৬০-এর দশকের শেষের দিকে প্রশিক্ষিত প্রথম কর্মকর্তা যিনি নেপালের সেনাপ্রধান পদে আসীন হন। ১৯৭৯ সালের ১৫ই মে তারিখে নিয়োগপ্রাপ্ত প্রথম সেনাবাহিনী প্রধান (এর আগে প্রধান সেনাপতিকে 'সেনা সর্বাধিনায়ক' বলা হতো) মহারথী সিংহ প্রতাপ শাহ নেপালি রাজকীয় পরিবারের সদস্য ছিলেন তবে তিনি ব্রিটেনের স্যান্ডহার্স্ট সামরিক প্রশিক্ষণ কেন্দ্র থেকে প্রশিক্ষিত ছিলেন।
অপারেশন আন্থিঙ্কেবল
থাম্ব|10 মে 1945 খ্রিস্টাব্দে মধ্য ইউরোপে সামরিক বাহিনীর অবস্থান। অপারেশন আন্থিঙ্কেবল সোভিয়েত ইউনিয়নের বিরুদ্ধে পশ্চিমা মিত্রদের দুটি সম্পর্কিত, অবাস্তবায়নকৃত পরিকল্পনাগুলোর একটি সাংকেতিক নাম ছিল। 1945 সালে ব্রিটিশ প্রধানমন্ত্রী উইনস্টন চার্চিল তাদের আদেশ দেন এবং ইউরোপের দ্বিতীয় বিশ্বযুদ্ধ শেষে তা ব্রিটিশ সশস্ত্র বাহিনির যৌথ পরিকল্পনা কর্মী দ্বারা উন্নত করা হয়।
সোভিয়েতদের উপর পশ্চিমা মিত্রদের ইচ্ছা আরোপকরন এর জন্য জার্মানিতে অবস্থানরত সোভিয়েত বাহিনীর ওপর হঠাৎ আক্রমণ ছিলো পরিকল্পনাদ্বয়ের প্রথমটা। "দ্য উইল" পোল্যান্ডের জন্য বর্গ চুক্তি (যা সম্ভবত সাম্প্রতিক স্বাক্ষরিত ইয়াল্টা চুক্তির প্রয়োগকে বুঝিয়েছিলো) হিসাবে যোগ্যতা অর্জন করেছিল। যখন সম্ভাবনাগুলো বিচার করা হয় "কল্পনাপ্রসূত", মূল পরিকল্পনা পরিত্যক্ত হয়। কোড নামটি এর পরিবর্তে একটি প্রতিরক্ষামূলক দৃশ্যপটের জন্য ব্যবহার করা হয়েছিল, যেখানে মহাদেশ থেকে আমেরিকান বাহিনী প্রত্যাহারের পর উত্তর সাগরের দিকে এবং আটলান্টিকে সোভিয়েত অগ্রসরতার বিরুদ্ধে বৃটিশরা প্রতিরক্ষার কাজে ছিলো।
অধ্যয়নটা সোভিয়েত ইউনিয়নের সঙ্গে যুদ্ধের প্রথম শীতল যুদ্ধ-এর আগ্রাসন পরিকল্পনা ছিলো। উভয় পরিকল্পনাগুলি তাদের সৃষ্টির সময় অত্যন্ত গোপন ছিল এবং 1998 সাল পর্যন্ত তারা জনসম্মুখে প্রকাশ করা হয় নি, যদিও সোভিয়েতদের ব্রিটিশ গোয়েন্দা, গাই বার্গেস এই সময়ের কিছু বিস্তারিত বিবরণ দিয়েছেন।
আক্রমণাত্মক
অপারেশনটির শুরুর দিকের প্রাথমিক লক্ষ্যটি "রাশিয়ার উপর মার্কিন যুক্তরাষ্ট্র এবং ব্রিটিশ সাম্রাজ্যের ইচ্ছা আরোপ করা" হিসাবে ঘোষিত হয়েছিল। যদিও এই দুই দেশের 'ইচ্ছা' পোল্যান্ডের জন্য বর্গক্ষেত্রের চুক্তি ছাড়াও সংজ্ঞায়িত করা যেতে পারে, তবে এটি সামরিক দায়বদ্ধতা সীমাবদ্ধ করেনা। " রাশিয়া " শব্দটি দস্তাবেজ জুড়ে ব্যাপকভাবে ব্যবহৃত হয়, যেমন ইম্পেরিয়াল যুগে শব্দটির ব্যবহার রাশিয়ান সাম্রাজ্যকে বোঝাতে ব্যবহৃত হয়েছিল, যার সাথে ইউএসএসআর প্রায় সমষ্টিগত ছিল।
কর্মীদের প্রধানরা উদ্বিগ্ন ছিল যে যুদ্ধের শেষে ইউরোপে সোভিয়েত বাহিনীর বিশাল আকার দেওয়া হয়েছিল এবং অনুধাবন ছিল যে সোভিয়েত নেতা জোসেফ স্ট্যালিন অনির্ভরযোগ্য ছিল, পশ্চিম ইউরোপের প্রতি সোভিয়েত হুমকি ছিল। সোভিয়েত ইউনিয়ন জাপানী বাহিনীর ওপর হামলা চালাতে শুরু করে নি, এবং এই রিপোর্টে এক ধারণা ছিল যে পশ্চিমা মিত্ররা যদি যুদ্ধ শুরু করে তবে সোভিয়েত ইউনিয়ন পরিবর্তে জাপানের সাথে সহযোগিতা করবে।
সোভিয়েত-দখলকৃত ইউরোপে যৌথ অভিযান শুরু হওয়ার প্রাক্কলন তারিখ ইউকে সাধারণ নির্বাচনের চার দিন আগে 1 জুলাই 1945 সালের জন্য নির্ধারিত ছিল। সোভিয়েত লাইনের মাঝামাঝি ড্রেসডেন অঞ্চলের 47 টি ব্রিটিশ ও আমেরিকান ডিভিশন দিয়ে আশ্চর্যজনকভাবে আক্রমণ করার অনুমান করেছিলো পরিকল্পনাতে। এটি ব্রিটিশ, আমেরিকান এবং কানাডিয়ান সদর দপ্তরে প্রায় 100 বিভাগের প্রায় অর্ধেক প্রতিনিধিত্ব করেছিল।
ইউরোপ ও মধ্য প্রাচ্যের সোভিয়েত ভূমি বাহিনীর ডিভিশনগুলোতে ২.৫ এ ১ টি শ্রেষ্ঠত্বের ধারনার কারণে ১ জুলাই ব্রিটিশ সেনাপ্রধান স্টাফ কমিটির দ্বারা সামরিকভাবে অযোগ্য ঘোষিত হয়েছিলো, যেখানে সংঘটিত হওয়ার কথা ছিল। আমেরিকান ও ব্রিটিশ বাহিনী, পাশাপাশি পোলিশ বাহিনী এবং 100,000 জার্মান ওয়ার্মাক্ট সৈন্যদের দ্বারা কোনও আক্রমণাত্মক অভিযান পরিচালিত হবার কথা ছিলো, যাদের যুদ্ধবন্দি স্থিতি থেকে পুনরায় সংগঠিত হয়েছিল। কোন দ্রুত সাফল্য হতো শুধু বিস্ময়ের কারণে। শীতকালীন সূত্রপাতের আগে দ্রুত সাফল্য অর্জন করা না গেলে মূল্যায়ন ছিলো যে মিত্রপক্ষ একটি দীর্ঘায়িত যুদ্ধে প্রতিশ্রুতিবদ্ধ হয়ে যাবে। ২২ মে ১৯৪৫ সালের রিপোর্টে, একটি আক্রমণাত্মক অভিযান "বিপজ্জনক" বলে মনে করা হয়েছিল।
পরবর্তী আলোচনা
১৯৪৬ সাল নাগাদ, মিত্র দখলকৃত ও সোভিয়েত দখলকৃত অঞ্চলের মধ্যে উত্তেজনা ও দ্বন্দ্ব চলছিল। এগুলোকে ব্যাপক দ্বন্দ্বের জন্য সম্ভাব্য ট্রিগার হিসাবে দেখা হতো। এই ধরনের একটি এলাকা জুলিয়ান মার্চ (যা দক্ষিণ-পূর্ব ইউরোপের একটি অঞ্চল, আজ ক্রোয়েশিয়া, স্লোভেনিয়া এবং ইতালিতে বিভক্ত) ছিল এবং ১৯৪৬ সালের ৩০ আগস্ট ব্রিটিশ ও মার্কিন যুক্তরাষ্ট্রের কর্মীদের মধ্যে অনানুষ্ঠানিক আলোচনা ঘটেছিলো যে এ ধরনের একটি দ্বন্দ্ব বিকাশ এবং একটি ইউরোপীয় যুদ্ধ পরিচালনা করার জন্য সেরা কৌশল কি হতে পারে। আবার মহাদেশে একটি ব্রিজহেড বজায় রাখার বিষয়টি নিয়ে আলোচনা করা হয়েছিল, ডোয়েইট ডি। আইজেনহোয়ার ইতালির পরিবর্তে নিম্ন দেশগুলিতে প্রত্যাহারের পক্ষে ছিলেন, তাদের যুক্তরাজ্যের প্রতি নৈকট্যের জন্য।
সম্ভাব্য সোভিয়েত সচেতনতা
১৯৪৫ সালের জুনে সোভিয়েতের সিনিয়র সেনা কমান্ডার মার্শাল জর্জি ঝুকভ হঠাৎ পোল্যান্ডে সোভিয়েত বাহিনীকে পুনরায় সংগঠিত করার এবং প্রতিরক্ষা করার জন্য তাদের অবস্থান প্রস্তুত করার নির্দেশ দেন।   এডিনবার্গ বিশ্ববিদ্যালয়ের অধ্যাপক জন এরিকসন এর মতে, অপারেশন আন্থিঙ্কেবল ব্যাখ্যা করতে সহায়তা করে যে কেন তিনি এটি করেছিলেন। অপারেশন পরিকল্পনা ক্যামব্রিজ পাঁচ দ্বারা মস্কো প্রেরণ করা হয়েছিলো সম্ভবত।    যদি সোভিয়েতরা প্রকৃতপক্ষে জানতো যে পশ্চিমা মিত্ররা সম্ভাব্য আক্রমণের পরিকল্পনা করছেন, তবে সোভিয়েতদের বিরুদ্ধে অভিযান শুরু হওয়ার আগেই অবাক হওয়ার উপাদানটি হারিয়ে গিয়েছিল, যা অপারেশন আন্থিঙ্কেবল সাফল্যের সম্ভাবনা হ্রাস করে।
নোট
<references group="lower-alpha" responsive="1">
আশুতোষ মুখোপাধ্যায়
স্যার আশুতোষ মুখোপাধ্যায় (২৯ জুন ১৮৬৪ - ২৫ মে ১৯২৪) বাঙালি শিক্ষাবিদ, কলকাতা হাইকোর্টের বিচারপতি ও কলকাতা বিশ্ববিদ্যালয়ের উপাচার্য ছিলেন। এছাড়াও তিনি ছিলেন বিশিষ্ট গণিতজ্ঞ। স্যার আশুতোষ মুখোপাধ্যায়ের দৃঢ়চেতা মনন ও মহান কর্মকাণ্ডের জন্য তাকে 'বাংলার বাঘ' আখ্যায় ভূষিত করা হয়।
জন্ম ও বংশ-পরিচয়
স্যার আশুতোষ মুখোপাধ্যায় ১৮৬৪ সালের ২৯ জুন সোমবার অধুনা পশ্চিমবঙ্গ রাজ্যের রাজধানী শহর কলকাতার বৌবাজারের মলঙ্গা লেনে একটি ভাড়াটিয়া বাড়িতে সেসময়ের ভবানীপুর অঞ্চলের বিখ্যাত চিকিৎসক গঙ্গাপ্রসাদ মুখোপাধ্যায় ও জগত্তারিণী দেবীর ঘরে জন্মগ্রহণ করেন। এই মুখোপাধ্যায় পরিবারের আদিবাস ছিল অধুনা পশ্চিমবঙ্গের হুগলী জেলার জিরাট-বলাগড় গ্রামে ৷
শিক্ষা
আগাগোড়া মেধাবী ছাত্র আশুতোষ মুখোপাধ্যায় ১৮৭৯ সালে কলকাতা বিশ্ববিদ্যালয় থেকে এন্ট্রান্স পরীক্ষায় উত্তীর্ণ হন এবং দ্বিতীয় স্থান অধিকার করেন। তিনি ১৮৮৪ সালে প্রেসিডেন্সি কলেজ থেকে ডিগ্রি ও ১৮৮৫ সালে গণিতে এম.এ পাস করেন। এর পরের বছরে তিনি পদার্থবিদ্যায় এম.এ ডিগ্রি লাভ করেন। তিনি ১৮৮৪ সালে ঈশান বৃত্তি লাভ করেন এবং ১৮৮৬ সালে প্রেমচাঁদ রায়চাঁদ বৃত্তি পি.আর.এস. অর্জন করেন। আন্তর্জাতিক কর্তৃপক্ষ জ্যামিতির ওপর তার কাজের স্বীকৃতি প্রদান করে।
জীবিকা ও পেশা
আশুতোষ মুখোপাধ্যায় স্বাধীনচেতা মানুষ ছিলেন। তার জীবনের প্রধান লক্ষ্য ছিল কলকাতা হাই কোর্টের বিচারক হওয়া। ১৮৮৮ সালে তিনি বি.এল. ডিগ্ৰী লাভ করেন এবং তখন থেকেই আইন ব্যবসা শুরু করেন। আইন পেশার পাশাপাশি তিনি তার অ্যাকাডেমিক পড়াশোনা চালিয়ে যেতে থাকেন। ১৮৮০ থেকে ১৮৯০ সালের মধ্যে বিভিন্ন জার্নালে তিনি উচ্চতর গণিতের ওপর প্রায় বিশটির মতো প্রবন্ধ প্রকাশ করেন।
ইন্ডিয়ান অ্যাসোসিয়েশন ফর দ্য কাল্টিভেশন অফ সায়েন্স-এর সাথে তিনি সক্রিয়ভাবে সম্পৃক্ত ছিলেন এবং ১৮৮৭ থেকে ১৮৯১ সালের মধ্যে তিনি গণিতের ওপর একাধিক লেকচার প্রদান করেন। তার দুটি অসাধারণ অ্যাকাডেমিক অবদান হলো ১৮৯৩ সালে প্রকাশিত জিওমেট্টি অব কোণিক্স এবং ১৮৯৮ সালে প্রকাশিত ল অব পারপিচুইটিস। ১৯০৮ সালে তিনি ক্যালকাটা ম্যাথেমেটিক্যাল সোসাইটি প্রতিষ্ঠা করেন। ১৮৯৪ সালে তিনি ল’ এর ওপর ডক্টরেট ডিগ্ৰী লাভ করেন এবং ১৮৯৮ সালে ট্যাগোর ল প্রফেসর হন। ১৯০৪ সালে তিনি তার কাঙক্ষত কলকাতা হাই কোর্টে বিচারপতির পদে অধিষ্ঠিত হন।
এর আগে তিনি কলকাতা বিশ্ববিদ্যালয়ের ফেলো ও ১৮৮৯ সালে এর সিন্ডিকেটের সদস্যের পদ অলংকৃত করেন। তিনি ১৮৯৯ থেকে ১৯০৩ সাল পর্যন্ত কলকাতা বিশ্ববিদ্যালয়ের প্রতিনিধি হিসেবে বাংলার লেফটেন্যান্ট গভর্নরের কাউন্সিলের সদস্য ছিলেন। ১৯০২ সালে লর্ড কার্জন তাকে বিশ্ববিদ্যালয় কমিশনের সদস্য হিসেবে নিযুক্ত করেন। ১৯০৬ সালে তিনি কলকাতা বিশ্ববিদ্যালয়ের উপাচার্যের পদে অধিষ্ঠিত হন এবং ১৯১৪ সাল পর্যন্ত তিনি এ দায়িত্ব পালন করেন।
তার উপাচার্য হিসেবে থাকাকালীন সমগ্র সময়টি বাংলায় স্বদেশীদের বঙ্গভঙ্গ বিরোধী আন্দোলন ছিল তুঙ্গে। জাতীয়বাদীরা সমালোচনা করে যে, কলকাতা বিশ্ববিদ্যালয় কর্তৃক নিয়ন্ত্রিত ঔপনিবেশিক শিক্ষা ব্যবস্থায় জনসম্পদের উন্নয়ন ও জাতি গঠনের পারিপার্শ্বিক অবস্থা ছিল না। সতীশচন্দ্র মুখার্জীর মতে এ পুঁথিগত, কেতাবি ও অবৈজ্ঞানিক শিক্ষাব্যবস্থা ব্রিটিশ রাজের জন্য কেবল কারণিক তৈরি করছিল। ফলে ১৮৯৫ সালে সতীশচন্দ্র মুখার্জীর প্রতিষ্ঠিত ভগবত চতুস্পতি-এর মাধ্যমে শুরু হয় জাতীয় শিক্ষা আন্দোলন। এটি মূলত ভারতীয় সাংস্কৃতিক ঐতিহ্য নিয়ে অগ্রসর হয়। ১৯০২ সালে এ প্রতিষ্ঠানটি ডন সোসাইটিতে রূপান্তরিত হয়। ১৯০২ থেকে ১৯০৬ সালের মধ্যে এটি জাতীয় বিশ্ববিদ্যালয়ের মডেল হিসেবে কাজ করে।
শিক্ষাবিদ
কলকাতা বিশ্ববিদ্যালয় কর্তৃক প্রদত্ত শিক্ষা জাতীয় উদ্দেশ্য লাভে ব্যর্থ হয়। ১৯০৪ সালের বিশ্ববিদ্যালয় আইন-এ জাতীয় শিক্ষার পরিধি আরও একটু সীমিত হয়ে যায়। কারণ এ আইনের বলে কলকাতা বিশ্ববিদ্যালয়ের সিনেট ও সিন্ডিকেটের নিয়ন্ত্রণ সরকার মনোনীত ইউরোপীয়দের হাতে চলে যায়। তাদের মূল লক্ষ্য ছিল প্রশাসন ও কলকাতা বিশ্ববিদ্যালয়ের কারিকুলামে যে কোন ধরনের জাতীয়তাবাদী আদর্শের অণুপ্রবেশ বন্ধ করা। তাদের আরও চেষ্টা ছিল স্বদেশী বুদ্ধিজীবী কর্তৃক প্রতিষ্ঠিত বিভিন্ন কলেজ সমূহকে বিশ্ববিদ্যালয়ের অধীনে অন্তর্ভুক্ত হতে না দেওয়া। ১৯০৪ সালের বিশ্ববিদ্যালয় আইন ও ১৯০৫ সালের বঙ্গভঙ্গ জাতীয়তাবাদী চেতনাকে দারুণভানে উজ্জীবিত করে তোলে।
ঠিক এসময়ে সরকারের প্রয়োজন ছিল আশুতোষ মুখোপাধ্যায়ের মতো একজন ব্যক্তিত্ব। কলকাতা বিশ্ববিদ্যালয়ের বিরুদ্ধে পাল্টা ব্যবস্থা হিসেবে জাতীয় বিশ্ববিদ্যালয়ের কর্মপ্রচেষ্টাকে আশুতোষ সমর্থন করেন নি। তার মতে কলকাতা বিশ্ববিদ্যালয় একটি অ্যাকাডেমিক ঐতিহ্য স্থাপন করেছে যা আমাদের রক্ষা করতে হবে এবং বিশ্ববিদ্যালয় কর্তৃক প্রদত্ত পাশ্চাত্য শিক্ষাকেও জাতীয় স্বার্থে ব্যবহার করা সম্ভব। তিনি বিশ্ববিদ্যালয়ের সংস্কার চেয়েছিলেন, বিপ্লব চান নি। সরকার অনুভব করেছিল যে, আশুতোষ মুখার্জীর তত্ত্বাবধানে বিশ্ববিদ্যালয় নিরাপদ থাকবে, রাজনৈতিক যুদ্ধক্ষেত্রে পরিণত হবে না।
তিনি বিশ্ববিদ্যালয়ের অবকাঠামোর মধ্যে থেকেই প্রায় সব জাতীয়তাবাদমূলক বিষয়কে কার্যকর করেছিলেন। তিনি কলেজ স্ট্রীট ও রাজাবাজার ক্যাম্পাসে কলা ও বিজ্ঞান শাখার জন্য নতুন বিভাগসমূহ স্থাপন করেন এবং ‘দেশী ভাষা’ ও ‘প্রাচীন ভারতের ইতিহাস’ বিভাগ দুটি চালু করেন। বিদেশী ও ভারতীয় বহু খ্যাতনামা শিক্ষাবিদ প্রফেসর হিসেবে বিভিন্ন বিভাগে নিযুক্ত হন। তিনি নিজে ব্যক্তিগতভাবে সমস্ত বিভাগের সিলেবাস প্রণয়নে তত্ত্বাবধান করেন। তিনি ছাত্রদের কল্যাণের জন্য যেমন উদ্বিগ্ন থাকতেন, তেমনি শিক্ষা ও পরীক্ষার ব্যাপারেও তিনি তাদের আগ্রহ সৃষ্টিতে অণুপ্রেরণা দিতেন।
পরবর্তী জীবন
তিনি ১৯২১ থেকে ১৯২৩ সালের মধ্যে দ্বিতীয়বারের মতো উপাচার্যের পদে অধিষ্ঠিত হন। এ সময়েই তিনি কলা ও বিজ্ঞান শাখার পি.জি. কাউন্সিলের প্রেসিডেন্ট হন। ১৮৮৯ সাল থেকেই তিনি বিশ্ববিদ্যালয়ের সিনেট ও সিন্ডিকেটের সবচেয়ে প্রভাবশালী সদস্য ছিলেন। তিনি ছিলেন বিশ্ববিদ্যালয়ের চলমান অণুপ্রেরণা। রাজনীতির সাথে জড়িত না হয়েই তিনি কলকাতা বিশ্ববিদ্যালয়ে পাশ্চাত্য ও জাতীয় শিক্ষার সুফলগুলি অত্যন্ত সফলতার সাথে সংযু্‌ক্ত করেন। এভাবে তিনি কলকাতা বিশ্ববিদ্যালয়ে এক রেনেসাঁস ঘটিয়ে ফেলেন।
জাতীয় শিক্ষা কাউন্সিল কর্তৃক প্রতিষ্ঠিত জাতীয় বিশ্ববিদ্যালয়ের কার্যক্রমে জাতীয়তাবাদী চেতনার বহিঃপ্রকাশ স্পষ্টভাবে প্রতীয়মান হলেও কলকাতা বিশ্ববিদ্যালয় জাতীয় অভিষ্ঠ লক্ষ্যে তাদের কাজকর্মে কোন অংশেই পিছিয়ে ছিলনা। তবে কারিগরি ও প্রযুক্তিবিদ্যায় জাতীয় বিশ্ববিদ্যালয় অবদান বেশি রাখছিল। তখন পর্যন্ত ঔপনিবেশিক প্রভাব থাকার কারণে আশুতোষ মুখার্জী কলকাতা বিশ্ববিদ্যালয়ের চরিত্রে সম্পূর্ণ পরিবর্তন সূচিত করতে পারে নি।
আশুতোষ মুখোপাধ্যায় ১৯২৩ সালে কলকাতা হাইকোর্ট ও কলকাতা বিশ্ববিদ্যালয় থেকে অবসর গ্রহণ করেন। ১৯২৪ সালের ২৫ মে পাটনায় তিনি মৃত্যুবরণ করেন।
গ্রিস জাতীয় ক্রিকেট দল
গ্রীস ক্রিকেট দল হল যারা আন্তর্জাতিক ক্রিকেট-এ গ্রীসের প্রতিনিধিত্ব করে। ১৯৯৫ সালে তার আইসিসি এর অনুমোদিত সদস্য হয়। ক্রিকেট খেলার সময় তাদের হেলাস বলা হয়। গ্রীস ক্রিকেট-এর পরিচালনসভা হল হেলেনিক ক্রিকেট ফেডারেশন।
গ্রীসে মূলত করফু দ্বীপে ক্রিকেট খেলা হয়। মত ১৪টি ক্লাবের ১১টি ক্লাব এই অঞ্চলের। হেইচসিএফ ক্রিকেট-কে করফু-এর বাইরে বিস্তৃত করার প্রয়াস চালাচ্ছে। ক্রিকেট গ্রীষ্মে করফু-তে অনেক বিদেশি দল আসে।
ইতিহাস
গ্রীক ক্রিকেট দল ১৯৯৯ সাল থেকে ২০০৫ সাল পর্যন্ত সকল ইসিসি আসর-এ অংশগ্রহণ করে। ১৯৯৯ সালে তারা স্বাগতিক হিসেবে এই টুর্নামেন্ট জয় করে। এই জয় তাদের ২০০০ ইউরোপীয় ক্রিকেট চ্যাম্পিয়নশিপ-এর দ্বিতীয় বিভাগ-এ খেলার যোগ্যতা এনে দেয়। সেবার ষষ্ঠ স্থানে থেকে তারা টুর্নামেন্ট শেষ করে। আবার ২০০৬ সালে তারা এই টুর্নামেন্ট-এ অংশ নেয়। কিন্তু সেবার তারা একটি বিতরকে জরিয়ে পরে। সেই টুর্নামেন্ট-এ গ্রুপ পর্বের ৩ ম্যাচ-এর সবকটি জিতে তারা ফেভারিট-এর স্বীকৃতি পায়। কিন্তু পরে দেখা যায় তারা দুজন অযোগ্য খেলোয়াড়-কে খেলায়। এ কারণে তাদের সকল জয় বাতিল করা হয়। তখন তারা ইসরায়েল-এর বিপক্ষে অষ্টম স্থান নিরধারনি ম্যাচ খেলতে আরএএফ লসিমাউথ-এ খেলতে যেতে অস্বীকৃতি জনায়, জদিও তারা জানত যে এতে তাদের টুর্নামেন্ট থেকে অবনমিত হতে হবে।
২০০৯ এর সেপ্টেম্বর-এ তারা করফুতে ২০০৯ ইউরোপিয়ান ক্রিকেট চ্যাম্পিয়নশিপ-এর পঞ্চম বিভাগ-এ অংশ নেয়। গ্রীস, জাতীয় দল ৫ ম্যাচের ৫ টিতেই জিতে সেই টুর্নামেন্ট জয় করে নেয়।
অঞ্জু কুরিয়ান
অঞ্জু কুরিয়ান (জন্ম: ৯ আগস্ট ১৯৯৩) একজন ভারতীয় চলচ্চিত্র অভিনেত্রী, যিনি মূলত মালয়ালম চলচ্চিত্রে অভিনয় করে থাকেন। ২০১৬ সালের মালয়ালম চলচ্চিত্র কবি উদেশিচাথু এবং ২০১৮ সালে নির্মিত চলচ্চিত্র নঞ্জন প্রকাশন-এ তার ভূমিকার জন্য অধিক পরিচিত।